Alaquàs amb el reciclatge i les energies renovables
03/06/2010

# Alaquàs amb el reciclatge i les energies renovables

*   03/06/2010
*   [Imprimir](#)
*   Compartir
*    https://www.alaquas.org/documento.asp?id\_do=12113

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12113%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20amb%20el%20reciclatge%20i%20les%20energies%20renovables)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12113/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12113/03062010img_7232_Form_4.jpg)](https://www.alaquas.org/ficheros/documentos/2010/2/12113/03062010img_7232_Form_10.jpg "<a href='https://www.alaquas.org/ficheros/documentos/2010/2/12113/03062010img_7232_Form_10.jpg' target=_blank><i class='fa fa-external-link' aria-hidden='true'></i>.Alaquàs amb el reciclatge i les energies renovables</a>")

L'Ajuntament d'Alaquàs signa els nous contractes formatius amb els 30 alumnes que participen en la segona fase del taller de treball "Energies Renovables"

L'Alcaldessa d'Alaquàs, Elvira García Campos, ha signat aquesta setmana els contractes amb els 30 alumnes que participen en la segona fase del taller de treball "Energies Renovables" posat en marxa per l'Ajuntament d'Alaquàs al Centre Municipal de Formació Francesc Ferrer Martí. Aquest programa, que es va encetar al mes de desembre de 2009 i que ara inicia la segona part del curs, persegueix la formació de l'alumnat en la instal·lació de sistemes d'energia solar fotovoltaica i tèrmica així com donar-los a conèixer diversos mètodes de reciclatge de residus.

El taller consta de tres especialitats: instal·lació de sistemes d'energia solar fotovoltaica, instal·lació de sistemes d'energia solar tèrmica i monitor de sensibilització ambiental. Les dues primeres especialitats consisteixen en la realització d'una obra concreta per tal de posar en pràctica els coneixements adquirits.

El primer grup, el d'instal·ladors de sistemes d'energia solar fotovoltaica, estan treballant en la instal·lació de plaques solars que s'està realitzant al Centre de Formació. El segon grup col·labora en els treballs d'instal·lació d'aigua calenta de la Piscina Municipal i en la revisió i manteniment dels panells solars instal·lats en el Poliesportiu Municipal del Bovalar.

**Campanya de mobilitat sostenible**

El tercer grup, el de monitors de sensibilització ambiental, ha estat creat per conscienciar la població de la importància de les energies renovables i del reciclatge i per donar a conèixer als veïns i veïnes d'Alaquàs les accions que s'estan duent a terme en aquest sentit. En aquest sentit, l'Ajuntament d'Alaquàs ha encetat aquesta setmana una campanya informativa de mobilitat sostenible, per tal de donar a conèixer els beneficis ambientals, econòmics i en la nostra salut del fet d'elegir en els nostres trajectes diaris un mitjà de transport sostenible.

La campanya informativa es desenvoluparà al voltant dels carrers i places de major afluència de la ciutat, aprofitant les estacions de lloguer de bicicletes del servei municipal. Mitjançant panells informatius i fullets s'explicarà el funcionament del servei de bicicletes, els trajectes més segurs per a moure's en bici així com els seus avantatges econòmics i ambientals. Les monitores estaran de dilluns a dimecres d'11:30 a 13 h a la plaça de la Constitució, plaça d'Espanya, carrer Lanjarón, carrer Blasco Ibáñez, i els dijous al mercat municipal d'11:30 a 13 hores.